मिति २०७७/३/११ गते विहिवार दिन उच्च सरकारी वकील कार्यालय ओखलढुंगाका नि.सह न्यायाधिवक्ता श्री केशवप्रसाद पन्तको संयोजकत्वमा समन्वय समितिको बैठक उच्च सरकारी वकील कार्यालय ओखलढुंगामा सम्पन्न भयो । उक्त कार्यक्रममा देहाय पदाधिकारी एवं आमन्त्रित सदस्यको उपस्थिति रह्ययो ।

नि.सह न्यायाधिवक्ता श्री केशवप्रसाद पन्त-संयोजक

प्रमुख जिल्ला अधिकारी श्री कृष्ण पौडेल

प्रहरी नायव उपरीक्षक श्री रुपेश खड्का

शाखा अधिकृत श्री भगवति देवी गौतम

आमन्त्रीत

रजिष्टार श्री बलराम लम्साल

बरिष्ठ अधिवक्ता श्री हर्क बहादुर राई

मालपोत कार्यालय प्रमुख श्री माधव घिमिरे

श्रेष्तेदार श्री रामानन्द अधिकारी

प्रस्तावहरुः-

* कोभिड १९ सम्बन्धमा।
* रिट निवेदन एवं लिखित जवाफ सम्बन्धमा।
* हिरासत कक्ष एवं कारागारको सुधार सम्बन्धमा।
* उच्च सरकारी वकील कार्यालयको जग्गा प्राप्ति सम्बन्धमा।
* अपराध अनुसन्धान एवं प्रतिरक्षामा प्रभावकारिता ल्याउने सम्बन्धमा ।

निर्णयः-

* प्रस्ताव नं. १ मा छलफल हुँदा कोभिड १९ बाट बच्नका लागि सबैले अनिवार्य मास्क लगाउने र कार्यालयमा सामाजिक दुरी कायम राखी सहज वातावरण कायम गरी कार्य सम्पादन कार्यलाई निरन्तरता निर्णय गरियो।
* प्रस्ताव नं. २ मा छलफल गर्दा विभिन्न सरकारी कार्यालयहरु विरुद्द परेका रिट निवेदनमा लिखित जवाफ तयार गर्दा सम्बन्धित जिल्लाका सरकारी वकील मार्फत अन्तर निकाय समन्वय गर्ने र लिखित जवाफ पेश गर्नु अघि हुने अन्तरिम आदेशको छलफलमा समेत प्रमाण कागजात सहित प्रतिरक्षाको लागि सरकारी वकील समक्ष अनुरोध गर्ने कार्यलाई प्रभावकारी बनाउने निर्णय गरियो ।
* प्रस्ताव नं. ३ मा छलफल गर्दा हिरासत एवं कारागार थुनामा रहेका थुनुवा/ कैदीहरुको स्वाथ्य अवस्था समेतलाई मध्यनजर गरी हिरासत एवं कारागारको भौतिक संरचना जिर्ण रहेको देखिएको हुँदा श्रोत र साधनले भ्याए सम्म सुधार गर्दै लैजान आवश्यक देखिएको हुँदा गृह मन्त्रालयमा लेखि पठाउने निर्णय गरियो ।
* प्रस्ताव नं. ४ मा छलफल गर्दा उच्च सरकारी वकील कार्यालयको आफ्नो निजी भवन नभएको सो कारणले गर्दा कार्य सम्पादन गर्न असजिलो समेत भएको हुँदा भवन निर्माणको निम्ति आवश्यक जग्गा प्राप्ति गर्नका लागि ओखलढुंगा जिल्ला प्रशासन कार्यालय, ओखलढुंगा सिद्दिचरण नगरपालिका , मालपोत कार्यालय संग समन्वय गरी आवश्यक पहल गर्ने निर्णय गरियो।
* प्रस्ताव नं. ५ मा छलफल गर्दा उच्च सरकारी वकील कार्यालय मातहतका अनुसन्धानकर्ता र अभियोजनकर्ता विच राम्रो समन्वय कायम गरी अनुसन्धान र अभियोजन कार्यलाई वैज्ञानिक र वस्तुनिष्ठ बनाई थप सफलता हासिल गर्न आवश्यक समन्वय गर्ने गराउने निर्णय गरियो ।